**Դանիելե Պադելի** (իտալ.՝ Daniele Padelli, հոկտեմբերի 25, 1985(1985-10-25), Լեքո, Կոմո, Լոմբարդիա, Իտալիա), իտալացի ֆուտբոլիստ, դարպասապահ։ Ներկայումս հանդես է գալիս իտալական «Ինտերի» կազմում։

Ակումբային կարիերա
------------------

### Վաղ տարիներ

2002 թվականին Պադելին միացել է «*Կոմո*» ֆուտբոլային ակումբի ակադեմիային։ Թիմի հիմնական կազմում հանդես է եկել 2003-2004 թվականների ընթացքում։ 2004 թվականին ֆուտբոլիստը տեղափոխվել է «Սամպդորիա», այնուհետև վարձավճարով տեղափոխվել է Սերիա C1-ում հանդես եկող «*Պերգոկրեմա*»։ Թիմի կազմում մասնակցել է 33 հանդիպման և բաց թողել 29 գնդակ։ 2006-07 մրցաշրջանում Դանիելեն պաշտպանել է «Կրոտոնեի» դարպասը։

#### «Լիվերպուլ»

2007 թվականի հունվարի 12-ին Դանիելե Պադելին վարձավճարով տեղափոխվել է Պրեմիեր Լիգան ներկայացնող «Լիվերպուլ»։ Թիմի գլխավոր մարզիչ Ռաֆայել Բենիտեսը նրա մասին ասել է, որ Պադելին հիանալի երիտասարդ դարպասապահ է, ով ընտրվել է նաև իր ազգային ընտրանու կողմից։ Իր առաջին և միակ խաղը թիմի կազմում Դանիելեն անցկացրել է 2007 թվականի մայիսի 13-ին՝ մասնակցելով «*Չարլթոն Ատլետիկի*» դեմ խաղին։ Այս խաղի շնորհիվ նա դարձել է առաջին իտալացի ֆուտբոլիստը, որը հանդես է եկել «Լիվերպուլ»-ի կազմում։ 2007 թվականի հունիսի 8-ին Դանիելեն վերադարձել է «Սամպդորիա»։

#### «Պիզա»

2007 թվականի հուլիսի 5-ին ֆուտբոլիստը տեղափոխվել է Սերիա B-ում հանդես եկող «*Պիզա ՖԱ*»։ Առաջնության շրջանակներում նա իր առաջին հանդիպումն անցկացրել է «*Բրեսկիա Կալցիոյի*» դեմ։ Հաջորդ խաղում թիմի գլխավոր մարզիչ Ջան Վենտուրա նախընտրել է նրան ավելի փորձառու Դավիդե Մորելոյի փոխարեն։ Թիմի կազմում այդ մեկ մրցաշրջանի ընթացքում Պադելին մասնակցել է 7 հանդիպման և բաց թողել 10 գոլ։

2008-09 մրցաշրջանը Դանիելեն վարձակալական հիմունքներով անցկացրել է «*Ավելինոյի*» կազմում։ Թիմի կազմում նա հասցրել է անցկացնել 15 հանդիպում և բաց է թողել 23 գոլ։

#### «Բարի»

2009 թվականի հուլիսի 2-ին Դանիելե Պադելին վարձավճարով տեղափոխվել է «*Բարի*» ֆուտբոլային ակումբ։ Թիմի կազմում իր դեբյուտը նա նշել է 2010 թվականի մայիսի 9-ին՝ Սերիա A-ի շրջանակներում կայացած «Ուդինեզեի» դեմ խաղում, որն ավարտվել է 3-3 հաշվով։ Պադելին թիմի կազմում հասցրել է մասնակցել նաև 2010-11 մրցաշրջանի առաջին խաղին, որը տեղի է ունեցել «Պալերմոյի» դեմ։ Այդ հանդիպումն ավարտվել է 1-1 հաշվով։

### «Ուդինեզե»

2011 թվականի հունիսի 25-ին Պադելին վերադրաձել է «Սամպդորիա», սակայն օգոստոսի 31-ին տեղափոխվել է «Ուդինեզե»։ Նա եղել է թիմի երկրորդ դարպասապահը։ Իտալական թիմի կազմում Դանիելեն մասնակցել է 12 հանդիպման։

### «Տորինո»

2013 թվականի մայիսի 29-ին Դանիելե Պադելին ազատ գործակալի կարգավիճակով տեղափոխվել է «Տորինո»։ Թիմի հիմնական կազմում նա իր դեբյուտը նշել է Իտալիայի գավաթի խաղարկության շրջանակներում կայացած «Պեսկարայի» դեմ խաղում, որն ավարտվել է 2-1 հաշվով՝ «Ուդինեզեի» պարտությամբ։ 2013-14 մրցաշրջանի ընթացքում Դանիելեն մասնակցել է թիմի բոլոր հանդիպումներին։ Միջազգային ասպարեզում նա իր դեբյուտը նշել է Եվրոպայի լիգայի շրջանակներում կայացած շվեդական «*Բրոմապապոյկարնայի*» դեմ խաղում։

«Մանչեսթեր Սիթիի» դարպասապահ Ջո Հարտի «Տորինո» տեղափոխվելուց հետո Պադելին կորցրել է տեղը հիմնական կազմում։ Նա մրցաշրջանի ավարտից հետո խզել է պայմանագիրը թիմի հետ։

### «Ինտեր»

2017 թվականի հուլիսին Դանիելեն անվճար տեղափոխվել է միլանյան «Ինտեր»։

Միջազգային կարիերա
------------------

Իտալիայի մինչև 20 տարեկանների հավաքականի կազմում Պադելին մասնակցել է 7 հանդիպման։ Իտալիայի մինչև 21 տարեկանների հավաքականի կազմում ֆուտբոլիստն իր դեբյուտը նշել է 2006 թվականի դեկտեմբերի 21-ին՝ Լյուքսեմբուրգի հավաքականի դեմ խաղում, որն ավարտվել է 2-0 հաշվով՝ հօգուտ իտալացիների։

2014 թվականի օգոստոսի 30-ին Դանիելե Պադելին հրավիրվել է Իտալիայի ազգային հավաքական՝ մասնակցելու Նիդերլանդների և Նորվեգիայի հավաքականների դեմ խաղերին։

Ծանոթագրություններ
------------------

1. 1 2  FBref.com(բազմ․)
2. 1 2  As (իսպ.) — Madrid: Grupo Prisa, 1967. — ISSN 1888-6671
3. ↑  «Reds sign Italian goalkeeper». liverpoolfc.com. 2007 թ․ հունվարի 12. Արխիվացված է օրիգինալից 2014 թ․ նոյեմբերի 26-ին. Վերցված է 2014 թ․ սեպտեմբերի 28-ին.
4. ↑  Sanghera, Mandeep (2007 թ․ մայիսի 13). «Liverpool 2–2 Charlton». bbc.co.uk. Վերցված է 2007 թ․ մայիսի 19-ին.
5. ↑  «Padelli returns to Italy after loan spell». liverpoolfc.com. 2007 թ․ հունիսի 8. Արխիվացված է օրիգինալից 2014 թ․ նոյեմբերի 26-ին. Վերցված է 2014 թ․ սեպտեմբերի 28-ին.
6. ↑  «ACCORDO RAGGIUNTO CON LA SAMP PER PADELLI E KOMAN» (Italian). US Avellino. 2008 թ․ օգոստոսի 5. Արխիվացված է օրիգինալից 2009 թ․ հուլիսի 14-ին. Վերցված է 2008 թ․ օգոստոսի 5-ին.`{{cite news}}`: CS1 սպաս․ չճանաչված լեզու (link)
7. ↑  D'Ambrosio, Germano (2008 թ․ օգոստոսի 5). «UFFICIALE: Avellino, presi Padelli e Koman» (Italian). Tutto Mercato Web. Վերցված է 2014 թ․ սեպտեմբերի 28-ին.`{{cite web}}`: CS1 սպաս․ չճանաչված լեզու (link)
8. ↑  Bari snap up Sampdoria keeper Padelli Արխիվացված 2009-07-09 Wayback Machine
9. ↑  «Archived copy». Արխիվացված է օրիգինալից 2012 թ․ նոյեմբերի 30-ին. Վերցված է 2014 թ․ մայիսի 16-ին.`{{cite web}}`: CS1 սպաս․ արխիվը պատճենվել է որպես վերնագիր (link)
10. ↑  «D. Padelli». *soccerway.com* (Italian). Վերցված է 2014 թ․ մայիսի 21-ին.`{{cite web}}`: CS1 սպաս․ չճանաչված լեզու (link)
11. ↑  «BROMMAPOJKARNA VS. TORINO 0 - 3». *soccerway.com*. Վերցված է 2014 թ․ օգոստոսի 2-ին.
12. ↑  «Padelli signs for Inter» (Press release). Milan: F.C. Internazionale Milano. 2017 թ․ հուլիսի 3. Արխիվացված է օրիգինալից 2017 թ․ սեպտեմբերի 13-ին. Վերցված է 2017 թ․ հուլիսի 4-ին.
13. ↑  «Calcio Mercato» (Italian). Lega Serie A. 2017 թ․ հուլիսի 1. Արխիվացված օրիգինալից 2017 թ․ հուլիսի 3-ին. Վերցված է 2017 թ․ հուլիսի 1-ին.`{{cite web}}`: CS1 սպաս․ չճանաչված լեզու (link)

Արտաքին հղումներ
----------------

* Ցուցանիշները *soccerbase.com* կայքում (անգլ.)
* Պրոֆիլը *transfermarkt.com* կայքում(անգլ.)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Դանիելե Պադելի» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AS.com · BDFA · BDFutbol · FootballDatabase.eu · L’Équipe · Soccerbase (խաղացող) · Soccerway · playmarkerstats.com (խաղացող) · Transfermarkt (խաղացող) · TuttoCalciatori.Net (խաղացող) · worldfootball.net (խաղացող) · ՈւԵՖԱ |

 |